A BIZOTTSÁG 1766/2004/EK RENDELETE
(2004. október 13.)
az 1259/1999/EK tanácsi rendelet 2004. évi alkalmazására vonatkozó átmeneti intézkedéseknek a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára vonatkozó egységes területalapú támogatási rendszer tekintetében történő megállapításáról szóló 2199/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
tekintettel a Cseh Köztársaság, Észtország, Ciprus, Lettország, Litvánia, Lengyelország, Magyarország, Málta, Szlovénia és Szlovákia csatlakozási okmányára és különösen annak 41. cikke első albekezdésére,
mivel:
(1)
A 2199/2003/EK bizottsági rendelet (1) megállapítja az egységes területalapú támogatási rendszer 2004. évi alkalmazására vonatkozó átmeneti intézkedéseket a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára vonatkozóan (a továbbiakban: új tagállamok). Különösen a 8. cikk (1) bekezdése rendelkezik a támogatások évente egyszer történő kifizetéséről a 2004. december 1. és 2005. április 30. közötti időszakban.
(2)
A 2004-es kifizetési időszak alatt a különféle támogatást biztosító csatlakozás előtti támogatási rendszerekből való átmenetből eredő pénzforgalmi nehézségek elkerülése végett, az új tagállamoknak 2004. október 16-tól kell áttérni az egységes területalapú támogatási rendszerre, és ez az időpont egyben a 2004. évi gazdáknak járó kifizetések kezdete is.
(3)
A 2199/2003/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 2199/2003/EK rendelet 8. cikke (1) bekezdésének helyébe a következő rendelkezés lép:
„(1) A támogatások kifizetésére évente egyszer kerül sor a 2004. október 16. és 2005. április 30. közötti időszakban.”
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Rendelkezéseit 2004. október 16-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 13-án.